ไม่เคยเป็นมาเดือนนี้เป็นตกขาวมากแต่ไม่คันค่ะแต่มีกลิ่นเป็นใด้อาทิตย์หนึ่งมีเลือดออกมาหนูนึกว่าเป็นปะจำเดือนแต่ไม่ไช้จะมีเลือดออกมาตอนที่เข้าห้องน้ำตอนเราชี่เอาทิตชู้เช็ดจะเห็นเป็นสองวันแล้วค่ะ
สวัสดีค่ะ อาการตกขาวปนเลือด อาจเกิดจาก1. หากอยู่ในช่วงวันที่ประจำเดือนควรจะมาคือห่างจากรอบเดือนที่แล้ว 21-35 วัน ก็อาจเป็นประจำเดือนได้ แต่เลือดที่ออกมานาน 2-7 วัน และมีปริมาณมากพอสมควรที่ต้องใช้ผ้าอนามัย2. หากอยู่ในช่วงกึ่งกลางของรอบประจำเดือน อาจเป็นเลือดออกในช่วงไข่ตกก็ได้ ซึ่งเลือดที่ออกจะมีเพียงปริมาณเล็กน้อย และออกเพียง 1 วัน หากออกมานานเกิน 2 วันก็ไม่น่าใช่3. เป็นเลือดออกกะปริดกะปรอย และปนมากับตกขาว สาเหตุของเลือดออกกะปริดกะปรอย เช่น- มีติ่งเนื้อที่ปากมดลูก ติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก- ผลข้างเคียงจากการใช้ฮอร์โมนต่างๆ เช่น ยาคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น4. การติดเชื้อในช่องคลอด เช่น การติดเชื้อราในช่องคลอด ติดเชื้อแบคทีเรียในช่องคลอด ติดเชื้อปรสิต ติดเชื้อหนองในแท้หรือหนองในเทียม ส่วนใหญ่จะมีตกขาวที่ผิดปกติ โดยมักมีสีผิดปกติ เช่น เขียว เหลือง มีกลิ่นเหม็นผิดปกติ มีอาการแสบและคันช่องคลอด อาจมีอาการเจ็บขณะมีเพศสัมพันธ์ ปัสสาวะแสบขัด และปวดท้องน้อยร่วมด้วยหากไม่ได้อยู่ในช่วงที่ประจำเดือนควรจะมา ไม่ได้เกิดจากการใช้ยาต่างๆ และยังคงมีเลือดออกปะปริดกะปรอยมาอีกเรื่อยๆ หรือมีตกขาวผิดปกติ สีเขียวเหลืองคล้ายหนอง มีกลิ่นเหม็นรุนแรง หรือมีปวดท้องน้อย ก็ควรไปพบสูติ-นรีแพทย์เพื่อตรวจหาสาเหตุค่ะ